stanford-oval/wikipedia huggingface dataset:
Housefull 2
Jatko-osa

Housefull 3 sai ensi-iltansa 3. kesäkuuta 2016. Kahden ensimmäisen elokuvan ohjaaja Sajid Khan ei palannut ohjaamaan kolmatta osaa, vaan hänet korvasi kaksikko Sajid-Farhad.
Aiheesta muualla

Housefull 2 Internet Movie Databasessa (englanniksi)
Housefull 2 AllMoviessa. (englanniksi)
I am Become

| I am Become Hanging Garden |
| --- | --- | --- |

Studioalbumin tiedot
 Julkaistu: 27. lokakuuta 2017
 Tyylilaji: doom metal
 Kesto: 46.58
 Levy-yhtiö: Lifeforce
Hanging Gardenin muut julkaisut
| Hereafter (EP) 2016 | I am Become 2017 | Into That Good Night 2019 |
I am Become on suomalaisen doom metal -yhtye Hanging Gardenin viides studioalbumi, joka julkaistiin 27. lokakuuta 2017 levymerkillä Lifeforce Records.
Kappaleet

As Above, So Below – 6.07
Hearthfire – 5.14
Elysium – 4.33
Our Dark Design – 4.05
Kouta – 3.47
From Iron Shores – 5.30
One Hundred Years – 6.45
Forty One Breaths – 4.58
Ennen – 5.55
Arvostelut

Inferno:
Kaaoszine: 8-/10
Soundi:
Aiheesta muualla

I am Become Discogsissa. (englanniksi)
Albumi I am Become Encyclopaedia Metallum -sivustolla (englanniksi)
Hanging Garden
| --- | --- |
Studioalbumit:   Inherit the Eden  TEOTWAWKI  At Every Door  Blackout Whiteout  I am Become  Into That Good Night  Skeleton Lake  The Garden 
EP:t:   I Was a Soldier  Hereafter  Against the Dying of the Light  Neither Moth Nor Rust  Citylight Sessions
Inkiliitti

Inkiliitti on keraami. Sitä on valmistettu liuottamalla magnesiumkloridin vesiliuoksesta sekoittamalla joukkoon magnesiittia. Värisävyjen aikaansaamiseksi on lisätty seokseen metallien oksideja.
Inkiliittilevyjä on käytetty muun muassa mosaiikin materiaaleina. Sellaisia on valmistettu muun muassa Suomessa.
Hugo Herrestrup

Hugo Herrestrup (29. tammikuuta 1933 Kööpenhamina – 22. syyskuuta 2009) oli tanskalainen näyttelijä. Hän aloitti elokuvissa esiintymisen vuonna 1953 ja jatkoi uraansa 1990-luvulle.
Elokuvia

Mettisen mainiot mukulat menopäällä (1953)
Sømand i knibe (1960)
Det skete på Møllegården (1960)
Pukki paratiisissa (1962)
Frøken Nitouche (1963)
Bussen (1963)
Pukki lähtee merelle (1965)
Hurra for de blå husarer (1970)
Aiheesta muualla

Hugo Herrestrup Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hugo Herrestrup
Käännös suomeksi
Ihmisoikeusvaltuutettu

Ihmisoikeusvaltuutettu on Euroopan neuvoston yhteydessä toimiva itsenäinen toimija, jonka päätehtävä on edistää tietoisuutta ihmisoikeuksista sekä ihmisoikeuksien kunnioittamista. Valtuutettu tekee vierailuja Euroopan neuvoston jäsenvaltioihin ja raportoi niiden ihmisoikeustilanteesta. Yksittäiset henkilöt eivät voi tehdä valitusta valtuutetulle.
Ihmisoikeusvaltuutettu valitaan kaksivaiheisella vaalilla, jossa Euroopan neuvoston ministerikomitea ensin äänestää jatkoon kolme ehdokasta ja sitten neuvoston parlamentaarinen yleiskokous valitsee valtuutetun. Ihmisoikeusvaltuutetun toimikausi kestää kuusi vuotta, jonka aikana valtuutettua ei voida erottaa ja jonka jälkeen samaa henkilöä ei voida valita uudelleen.
Ihmisoikeusvaltuutetun virka perustettiin Suomen aloitteesta vuonna 1999.
Ihmisoikeusvaltuutetut

Ihmisoikeusvaltuutettuna ovat toimineet:
Alvaro Gil-Robles 1999–2006
Thomas Hammarberg 2006–2012
Nils Muižnieks 2012–2018
Dunja Mijatović 2018–​2024
Michael O’Flaherty 2024–
Ide (Kioto)

| Ide (井手町) |
| --- | --- |
 Tamajoen kirsikankukkia
 lippu:  symboli
 Iden sijainti Kioton prefektuurissa
 Ide
 Koordinaatit: 34°47′54″N, 135°48′12″E 
Valtio:  Japani
Alue:  Kansai
Prefektuuri:  Kioton prefektuuri
Piirikunta:  Tsuzukin piirikunta
Hallinto:  
 – Hallinnon tyyppi:  Maaseutukaupunki
Pinta-ala:  
 – Kokonaispinta-ala:  18,04 km²
Väkiluku (01/2021):  7 300
 – Väestötiheys:  405 as./km²
Symbolit:  
 – Puu:  Japaninsypressi
 – Kukka:  Kerria
 
 http://www.town.ide.kyoto.jp/ 
Infobox OKVirheellinen NIMI-arvo: 
Ide (jap. 井手町, Ide-chō) on Japanin maaseutukaupunki Honshūn saarella Kansain alueella Kioton prefektuurissa. Se kuuluu Tsuzukin piirikuntaan. Ide sijaitsee prefektuurin eteläosassa Kizujoen itärannalla. Idässä siihen kuuluu vuoristoalueita. Idessä on 7 300 asukasta (tammikuussa 2021) ja sen pinta-ala on 18,04 neliökilometriä.
Ide on maatalousvaltaista aluetta, jossa tuotetaan riisiä, teetä, vihanneksia ja hedelmiä, kuten omenapäärynöitä, persikoita, kakeja ja mikan-mandariineja. Ide on kehittynyt kuitenkin myös Kioton ja Naran esikaupunkina. Maaseutukaupunki Idestä tehtiin vuonna 1927.
Iden läpi virtaa Kizujoen sivujoki Tama, yksi Japanin ”kuudesta Tamajoesta”, joka tunnettiin historiallisesti waka-runoudessa kerrian kukkien ja sammakoiden esiintymispaikkana. Ideä palvelee JR Nishi-Nihonin Nara-linja.
Kuvia

Iden kaupunkikuvaa
Tamatsuoka-jinja
Tamamizun rautatieasema
Ide-jin temppelin sijaintipaikka
Aiheesta muualla

Kuvia tai muita tiedostoja aiheesta Ide Wikimedia Commonsissa
Kaupungin internetsivut (japaniksi)
Inkeroisten junaonnettomuus

Inkeroisten junaonnettomuus tapahtui 21. heinäkuuta 1905 kun Inkeroisten rautatieasemalta lähtenyt hiekkavaunuja työntänyt juna törmäsi Kotkasta päin tulleeseen työjuna n:o 164:ään noin kilometrin päässä Inkeroisten asemalta Tavastilaan päin. Onnettomuudessa kuoli neljä henkilöä ja loukkaantui lähes 30 henkilöä.
Hiekkavaunuja edellä työntänyt hiekkajuna lähti Inkeroisten asemalta kello 14 aikaan viiden kilometrin päässä olleelle hiekkakuopalle. Kotkasta päin tullut työjuna oli paluumatkalla ratapölkkyjen viennistä. Yhteentörmäyksessä työjunan veturi kääntyi radalla poikittain ja neljä junan vaunua rikkoutui. Inkeroisista päin tulleen junan kolme vaunua nousivat toistensa päälle ja useita vaunuja rikkoutui. Työjunan veturinkuljettaja kuoli jäätyään puristuksiin veturin ja vaunujen väliin, lämmittäjä selvisi pienillä vammoilla. Hiekkajunassa olleista kuoli kolme työmiestä jäätyään vaunujen väliin tai alle. Kummassakin junassa oli noin 25 henkilöä, joista kuusi sai vakavampia ja 20 lievempiä vammoja. Kouvolasta tuli paikalle kaksi lääkäriä, jotka antoivat loukkaantuneille ensiavun ja loukkaantuneet kuljetettiin sitten ylimääräisellä junalla Kouvolan sairashuoneelle.
Onnettomuuden oikeuskäsittely alkoi 1. syyskuuta 1905 Inkeroisten ja Sippolan pitäjäin välikäräjillä, vastaajana oli Tavastilassa onnettomuuden aikana v.t. asemapäällikkönä toiminut Yrjö Harlin. Vuonna 1866 syntynyt Harlin ampui itsensä revolverilla 12. syyskuuta 1905 asunnossaan Tavastilassa käytyään liikennetarkastaja Granfeltin luona Mikkelissä. Harlin oli palvellut harjoittajaupseerina eri reservikomppanioissa kunnes tuli vuonna 1900 rautateiden palvelukseen toimien sähköttäjänä Haapamäen rautatieasemalla ja vuodesta 1904 Tavastilassa asemapäällikkönä. Harlin haettiin kuoltuaan konkurssiin maksamattomien velkojen takia.
Far Cry 5

| Far Cry 5 |
| --- | --- |

Kehittäjä:  Ubisoft Montreal, Ubisoft Toronto, Ubisoft Kyiv, Ubisoft Shanghai ja Ubisoft Reflections
Julkaisija:  Ubisoft
Jakelija:  Humble Store, Steam, Microsoft Store, Ubisoft Store, Epic Games Store, PlayStation Store, Google Stadia ja Amazon Luna
Ohjaaja:  Dan Hay
Säveltäjä:  Dan Romer
Pelisarja:  Far Cry
Pelimoottori:  Dunia Engine 2
Julkaistu:  WW 27. maaliskuuta 2018
Lajityyppi:  ensimmäisen persoonan ammuntapeli ja toimintaseikkailupeli
Pelimuoto:  yksinpeli ja moninpeli
Ikäluokitus:  ESRB: Alkaen 17 vuotta  PEGI 18  USK 18, USK 18 ja USK 18 
Alusta:  PlayStation 4, Windows, Xbox One
Jakelumuoto:  Digitaalinen jakelu, optinen levy ja digitaalinen lataus
Lisää peliartikkeleitaVideopelien teemasivulla
Far Cry 5 on Ubisoftin kehittämä ja julkaisema ensimmäisen persoonan ammuntapeli. Peli on julkaistu PlayStation 4:lle, Windowsille ja Xbox Onelle 27. maaliskuuta 2018. Peli kuuluu  Far Cry -pelisarjaan.
Pelaaminen

Pelaaminen tapahtuu hyvin samalla tavalla kuin edellisessä osassa, mutta pieniä muutoksia ilmenee. Peli sijoittuu ensimmäistä kertaa pelisarjan aikana Yhdysvaltoihin, Montanan osavaltion kuvitteellisen Hopen piirikuntaan (engl. Hope County).
Pelaaja saa nyt tehtävien kautta mukaan liittolaisen, joita voi olla maksimissaan kaksi kerralla käytössä. Liittolaisilla on erilaisia kykyjä, ja heitä voi jalostaa avaamalla tiettyjä taitoja. Mikäli he haavoittuvat, pelaaja voi parantaa heidät tilanteen salliessa, ja kuollessaan liittolaisia ei voi käyttää tiettyyn aikaan. Pelaaja voi myös valita kolmesta eläinliittolaisesta. Lisäksi voi kerätä tavallisia kansalaisia, maksimissaan kolme, liittolaisikseen.
Pelaaja voi saada BP-pisteitä pienten tapahtumien kautta, kuten esimerkiksi pelastamalla kansalaisia kulttilaisten eli peggieiden kynsistä. Pistemittareiden täyttyessä tietyn maakunnan johtaja lähettää pelaajan perään etsintäpartion, ja pelaaja voidaan kaapata jopa kesken tehtävän vieden eteenpäin itse pelin päätarinaa.
Pelissä voi pelaaja valmistaa räjähteitä ja lääkeaineita kerätyistä materiaaleista.
Vuorilla liikkumista helpottaa heittokoukku, jolla voi kiivetä vuoria pitkin ylös sekä heijata itsensä rotkojen ylitse. Pelistä on myös poistettu veitsi, joka on kuulunut kolmen aikaisemman pelin protagonistin kalustoon. Veitsellä suoritettiin erilaisia kaatoja sarjan edellisissä osissa, eli esimerkiksi peleissä Far Cry 3 ja Far Cry 4.
Tarina > Hahmot

The Deputy (suom. Apulaissheriffi) tai Rookie (suom. Alokas) on pelin nimetön päähahmo. Tämän sukupuoli on pelaajan päätettävissä, ja hän ei puhu lainkaan pelin aikana.
Earl Whitehorse on päähahmon poliisiryhmän 55-vuotias komentaja.
Cameron Burke on 42-vuotias sheriffi päähahmon poliisiryhmästä.
Tarina > Project At Eden´s Gate

Joseph Seed, tai The Father (suom. Isä) on Project at Eden's Gaten 44-vuotias johtaja.
John Seed on Seedin sisarusten 32-vuotias veli. Huolehtii uusien jäsenien värväämisestä kulttiin.
Jacob Seed on Seedin sisarusten vanhin, 47-vuotias veli. Huolehtii kultistien sotakoulutuksesta.
Faith Seed on Seedin sisarusten nuorin 24-vuotias sisko. Hänet pakotettiin kulttiin ollessaan 17-vuotias. Huolehtii kultistien huumaamisesta.
Tarina > Juoni

Nimetön apulaissheriffi matkaa poliisiryhmineen Hope Countyyn pidättämään Joseph Seedin, joka johtaa Project at Eden's Gate-kulttia. Tehtävä epäonnistuu, ja poliisit joutuvat toisistaan erilleen jääden kultistien kynsiin. Apulaissheriffi pääsee pakenemaan yhdessä marsalkka Cameron Burken autossa, kunnes he suistuvat tieltä jokeen, lentokoneen pudottaessa pommin sillalle. Burken vie lauma kultisteja, kun taas apulaissheriffin kaappaa mies nimeltä Dutch. Dutch kertoo apulaissheriffille, että heillä on mahdollisuus kukistaa Joseph ja tämän kultti.
Pelaaja valitsee vapaavalintaisesti, mihin hän matkaa pelastamaan kollegojaan. Holland Valley-nimisessä maakunnassa John Seed vastaa uusien jäsenten pakkovärväämisestä, Henbane River-nimisessä maakunnassa Faith Seed pitää huolen kultistien huumaamisesta sekä Whitetail Mountains-nimisessä maakunnassa taas Jacob Seed vastaa jäsenten sotilaskoulutuksesta. Apulaissheriffi pelastaa jokaisesta maakunnasta yhden poliisitiimistään. Kaikki muut, pois lukien Burke, selviävät.
Tuhottuaan lähes koko kultin, ja pelastettuaan satoja kapinallisia apulaissheriffi kohtaa Josephin joka ajautuu hulluuden partaalle. Hän huumaa protagonistin ystävät toisiaan vastaan, jolloin pelaaja saa kaksi vaihtoehtoa; lähteä Hope Countystä tai jäädä taistelemaan.
Tarina > Lisäosat

Pelille on julkaistu kolme lisäosaa:
Hours of Darkness: Wendell Redlerin täytyy pelastaa Vietnamin sodan aikaiset joukkueensa sotilaat ja paeta Viet-Congin kynsistä.
Lost On Mars: Nick Rye päätyy mysteerisesti Marsiin. Yhdessä tekoäly Annen sekä Hurkin kanssa Nickin täytyy tuhota muukalaisarmeija, joka uhkaa maapalloa.
Dead Living Zombies: Guy Marvel esittelee seitsemän zombie-aiheista elokuvaa eri ohjaajille. Pelaaja pääsee elokuvien tähdillä kokemaan niiden juonen, Marvelin samalla selostaen tapahtumia.
Vastaanotto

Peli on saanut 4/5 tähteä Muropaketin arvostelussa.
Ääninäyttelijät

| 0 | 1 | 2 |
| --- | --- | --- |
|  Greg Bryk  | … |  Joseph 'The Father' Seed   |
|  Mark Pellegrino  | … |  Jacob Seed   |
|  Seamus Dever  | … |  John Seed   |
|  Jenessa Grant  | … |  Faith   |
|  Doug Hutchison  | … |  Federal Marshall / Cameron Burke   |
|  Christopher Heyerdahl  | … |  The Sheriff / Earl Whitehorse   |
|  Julian Bailey  | … |  Deputy Sheriff Staci Pratt   |
Aiheesta muualla

Far Cry 5 MobyGamesissa (englanniksi)
Far Cry 5 Internet Movie Databasessa (englanniksi)
Iranin kansallinen terveyden tutkimuslaitos

| Iranin kansallinen terveyden tutkimuslaitos National Institute of Health Research> Tutkimuslaitoksen tiedot |
| --- | --- |
Sijainti:  Teheran, Iran
Pääkonttori:  70 Bozorgmehr, Vesāl Širāzi, Kešāvarz, Teheran, Iran 35.7032°N, 51.4005°E
Ministeriö:  Terveyden ja lääketieteellisen koulutuksen ministeriö
Yliopisto:  Teheranin lääketieteellinen yliopisto
Tutkimusala:  Kansanterveys
Johtaja:  Akbar Fotouhi
Iranin kansallinen terveyden tutkimuslaitos (pers. ‏مؤسسه ملي تحقيقات سلامت‎, Mo’assese-ye melli tahqiqāt-e salāmat, engl. National Institute of Health Research, NIHR) on Iranin pääkaupungissa Teheranissa sijaitseva, kansanterveyden tutkimuslaitos. Se toimii Teheranin lääketieteellisen yliopiston yhteydessä, ja sillä on yhteys myös Iranin terveyden ja lääketieteellisen koulutuksen ministeriöön. Teheranin lääketieteellinen yliopisto arvostetaan kansainvälisesti Iranin korkeatasoisimpien joukkoon, sillä esimerkiksi Shanghain yliopistorankingissa (2019) Teheranin lääketieteellinen yliopisto sijoittui Iranissas sijalle 2-3 ja on kansainvälisesti sijoilla 401–500.
NIHR edustaa Irania kansainvälisessä kansanterveyslaitosten järjestössä (IANPHI). Laitoksen johdossa on tohtori Akbar Fotouhi.
Laitoksen historia kytkeytyy Teheranin lääketieteellisen yliopiston syntyvaiheesiin. Vuonna 1934 Teheranin yliopistoon perustettiin lääketieteellinen tiedekunta. Vuonna 1951 perustettiin malarian tutkimusta varten malarialogian laitos, joka sai tukea maan terveysministeriöltä ja Maailman terveysjärjestöltä. Laitos muutti useasti nimeään. Vuonna 1965 luotiin kansanterveystieteen oppituoli, joka liitettiin parasitologian ja trooppisen terveyden laitoksena tällöin tunnettuun laitokseen. Teheranin yliopistoon muodostettiin kansanterveystieteen tiedekunta. Vuonna 1966 yliopistosta eriytettiin lääketieteen korkeakoulu, ja tämä oli sittemmin Teheranin lääketieteellisen yliopiston alkuna. Tässä vaiheessa nimellä yliopistollinen opetus- ja tutkimusinstituutti nimettiin Kansanterveyden tutkimuslaitokseksi. Tämä nimi oli käytössä vuosina 1966-2013, jolloin Teheranin lääketieteelliseen yliopistoon perustettiin kansanterveystieteen korkeakoulu.
Aiheesta muualla

National Institute of Health Research (Arkistoitu – Internet Archive) (englanniksi) (nihr.tums.ac.ir)
School of Public Health, Tehran University of Medical Sciences (Arkistoitu – Internet Archive) (englanniksi) (tums.ac.ir)
Valtiollisia tai maanosan kansanterveyslaitoksia
| --- | --- |
Eurooppa:    ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:    IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:     Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:    ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:   AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
Ison karhun I kääpiögalaksi

Ison karhun I kääpiögalaksi on kääpiösferoidigalaksi Ison karhun tähdistössä. Se kuuluu Paikalliseen ryhmään ja on Linnunradan satelliittigalaksi. Galaksi löydettiin vuonna 2005, ja sen absoluuttinen magnitudi (-6,75) tekee siitä yhden vähiten kirkkaista galakseista - jopa jotkut tähdet ovat galaksia kirkkaampia.
Galaksin etäisyys Linnunradasta on noin 330 000 valovuotta, mikä on kaksi kertaa enemmän kuin matka Suureen Magellanin pilveen.
Ison karhun II kääpiögalaksi

Ison karhun II kääpiögalaksi on kääpiösferoidigalaksi Ison karhun tähdistössä. Se kuuluu Paikalliseen ryhmään ja on Linnunradan satelliittigalaksi. Galaksi löydettiin vuonna 2006 Sloan Digital Sky Surveyn tuloksista, ja sen absoluuttinen magnitudi (-4,20) tekee siitä yhden vähiten kirkkaista galakseista - jopa jotkut tähdet ovat galaksia kirkkaampia. Ison karhun II kääpiögalaksin on havaittu liikkuvan kohti Linnunrataa nopeudella 116 km/s.
Francis Bacon

| Francis Bacon |
| --- | --- |
 Francis Bacon, noin 1622.
Henkilötiedot
Syntynyt: 22. tammikuuta 1561 Lontoo
Kuollut: 9. huhtikuuta 1626 (65 vuotta) Highgate
Koulutus ja ura
Koulukunta:  empirismi, englantilainen renessanssi
Vaikutusalueet:  luonnonfilosofia, logiikka
Opettaja:  John Whitgift
 Nimikirjoitus
Francis Bacon (22. tammikuuta 1561 Lontoo – 9. huhtikuuta 1626 Highgate) oli englantilainen yleisnero: kirjailija, juristi, filosofi ja poliitikko.  Bacon otti elämäntehtäväkseen uudistaa kaikki tieteet ja hänen ajatuksensa ovat monien tieteellisten ja filosofisten suuntauksien pohjana. Silti on vaikea määritellä kuinka suuri hänen vaikutuksensa edellä mainittuihin on ollut, koska hän oli enemmän tieteen toimintaohjelman julistaja kuin käytännön työn tekijä.
Elämä

Bacon syntyi Lontoossa ja sai englantilaisen herrasmiehen kasvatuksen. Hänen isänsä oli Sir Nicholas Bacon ja äitinsä Anne Cooke. Elämäkertojien mukaan hän sai kotiopetusta huonon terveytensä vuoksi.
Vuonna 1573 vasta 12-vuotias Bacon alkoi opiskella Cambridgen yliopiston Trinity Collegessa. Vuonna 1576 hän alkoi opiskella lakia asianajajien Gray’s Inn -yhdistyksessä, mutta opinnot keskeytyivät vuoden kuluttua Baconin saatua pestin Ranskassa suurlähettilään assistenttina. Vuonna 1579, Baconin ollessa vielä Ranskassa, hänen isänsä kuoli ja Bacon jäi käytännössä tulottomaksi, minkä vuoksi hän palasi Englantiin jatkamaan asianajajaopintojaan. Bacon valmistui opinnoista vuonna 1582.
Bacon valittiin parlamenttiin vuonna 1584 ja hän toimi sen jäsenenä yhtensä 36 vuoden ajan. Baconin ura lähti todelliseen nousuun kuitenkin vasta kun kuningatar Elisabet I kuoli vuonna 1603 ja Bacon siirtyi Jaakko I:n palvelukseen. Samana vuonna hänet lyötiin ritariksi. Vuonna 1613 Baconista tuli tuomari, ja viisi vuotta myöhemmin hän sai lordikanslerin ja Verulamin paronin arvonimen. 60-vuotias Bacon nimitettiin St. Albansin varakreiviksi. Myöhemmin samana vuonna häntä syytettiin lahjusten ottamisesta, johon hän myönsi syyllisyytensä. Bacon sai 40 000 punnan sakot ja hänet tuomittiin vankeuteen Lontoon Toweriin. Hän ehti viettää vain neljä päivää vankeudessa ennen armahdustaan eikä hänen tarvinnut maksaa sakkoja, mutta Bacon ei enää tapahtuneen jälkeen voinut toimia parlamentin jäsenenä tai poliittisessa virassa.
Tieteessä Bacon kehitti induktiivista päättelyä eteenpäin yrittäessään saada selville lämmön olemuksen. Hän teki luetteloita kuumista ja kylmistä kappaleista toivoen löytävänsä näistä luetteloista joitain, joka olisi mukana aina esimerkiksi kuumissa kappaleissa, mutta puuttui kylmistä. Tarinan mukaan Bacon halusi eräänä talvipäivänä kuninkaan lääkärin kanssa käydyn keskustelun jälkeen kokeilla kylmyyden vaikutusta lihan säilyvyyteen ja osti tätä varten teurastetun kanan. Hän täytti sen lumella ja vei sen sisälle. Samalla Bacon itse sairastui ja joutui vuodepotilaaksi. Bacon kuoli myöhemmin saamaansa keuhkokuumeeseen, mutta viimeisessä kirjoittamassaan kirjeessä hän toteaa Arundelin jaarlille, jonka hoteissa hän sairasti, että kanalla tehty koe oli onnistunut erittäin hyvin, ja liha todella säilyy hyvin kylmässä.
Filosofia

Huolimatta siitä, että tiede kiinnosti Baconia ja hänen yleinen katsantotapansa oli tieteellinen, Bacon ei oikeastaan osallistunut siihen, mitä tehtiin hänen aikanaan tieteen alalla ja hän aliarvioi useiden aikalaistensa saavutuksia.
Bacon piti tieteen tavoitteena luonnon hallitsemista ja tähän käsitykseen perustuu hänen kuuluisa lauseensa: ”Tieto on valtaa.” Bacon ei antanut arvoa matemaattisille menetelmille tai teorioiden muodostamiselle. Hän arvosteli esimerkiksi Nikolaus Kopernikuksen aurinkokeskistä planeettateoriaa spekulatiivisuudesta.
Baconia on yleisesti pidetty yhtenä empirismin perustajista. Hänen mielestään kuitenkin luottamus aistien pettämättömyyteen on lapsellista. Alkemisteja Bacon moitti ”sokeasta empirismistä” ja piti itse keskeisenä, että tieteentekijä kehittäisi järjestelmällisen tavan tehdä tutkimusta.
Bacon kehitti opin idoleista (< kr. eidolon, aavekuva) eli huonoista ajatustottumuksista, jotka saavat ihmiset erehtymään. Hän luetteli teoksessa Novum Organum neljä idolien lajia:
suvun idolit: ihmislajin ominaisuuksista juontuvat virhekäsitykset
luolan idolit: yksilön subjektiivisesta näkökulmasta juontuvat virhekäsitykset
torin idolit: kielen käytöstä johtuvat virhekäsitykset
teatterin idolit: auktoriteettien iskostamat harhaluulot
Teokset

Bacon aikoi kirjoittaa Instauratio magna (Suuri laitos) -nimisen kaikki tieteet käsittävän suurteoksen. Siihen kuuluivat:
Novum Organum Scientiarum (Tieteiden uusi työkalu)
Advancement of Learning (Oppineisuuden edistäminen)
Essays (Filosofiset mietelmät)
Sylva Sylvarum (Metsien metsä)
Uusi Atlantis (The New Atlantis) on klassisia utopiaromaaneja. Siinä kuvaillaan kaukaiselta mereltä löydettyä saarivaltiota, missä lääkärit ovat nujertaneet sairaudet ja tiedemiehet alistaneet luonnon ihmisen palvelukseen. Kirja jäi keskeneräiseksi.
History of King Henry the Seventh eli Henrik seitsemännen elämäkerta on tunnettu poikkeuksena normaalista elämäkertatyylistä.
Suomeksi Baconin teoksista on käännetty Uusi Atlantis (2002) ja lyhennelmänä Filosofisia mietelmiä (1910). Ainut suomeksi ilmestynyt perusteellinen tutkimus on Jukka Kanervan Matkaan! Tutkimus Francis Baconin poliittisesta ajattelusta.
Kirjallisuutta

Bacon, Francis: Filosofiset mietelmät.  ((Essays, 1597, lyhennelmä.) Suomentanut Elof Kristianson)  Turku:  Yrjö Weilin & kumpp., 1910.
Kanerva, Jukka: Matkaan! Tutkimus Francis Baconin poliittisesta ajattelusta.  (Jyväskylän yliopisto. Valtio-opin laitos, julkaisuja no 49)  Jyväskylä:  Jyväskylän yliopisto, 1985.  ISBN 951-679-278-2.
Bacon, Francis: Uusi Atlantis. Teoksessa Lahtinen, Mikko (toim.): Matkoja utopiaan.  (Kokoelman kirjoitukset suomentaneet Pia Mänttäri, Topi Makkonen, Petri Koikkalainen ja Tuukka Tomperi)  Tampere:  Vastapaino, 2002.  ISBN 951-768-058-9.
Aiheesta muualla

Wikisitaateissa on kokoelma sitaatteja aiheesta .
Kuvia tai muita tiedostoja aiheesta Francis Bacon Wikimedia Commonsissa
Francis Bacon. Stanford Encyclopedia of Philosophy. (englanniksi)
Renessanssifilosofia
Francesco Petrarca
Georgios Gemistos Plethon
Leonardo Bruni
Georgios Trapezuntios
Nicolaus Cusanus
Johannes Bessarion
Lorenzo Valla
Johannes Argyropulos
Marsilio Ficino
Pietro Pomponazzi
Giovanni Pico della Mirandola
Gianfrancesco Pico della Mirandola
Erasmus Rotterdamilainen
Niccolò Machiavelli
Thomas Cajetanus
Nikolaus Kopernikus
Thomas More
Martti Luther
Juan Luis Vives
Paracelsus
Agostino Steuco
Bernardino Telesio
Petrus Ramus
Francesco Patrizi da Cherso
Jacopo Zabarella
Michel de Montaigne
Hieronymus Fabricius
Justus Lipsius
Giordano Bruno
Francisco Suárez
Francisco Sánchez
Cesare Cremonini
Francis Bacon
Galileo Galilei
Tommaso Campanella
Bacon, Sylva sylvarum.